CELEX: 32002D0255
Language: lv
Date: 2002-03-25 00:00:00
Title: Komisijas lēmums (2002. gada 25. marts), ar ko nosaka ekoloģiskos kritērijus Kopienas ekomarķējuma piešķiršanai televizoriem (paziņots ar dokumenta numuru C(2001) 1142)Dokuments attiecas uz EEZ.

Svarīgs juridisks paziņojums

|

32002D0255

Komisijas lēmums (2002. gada 25. marts), ar ko nosaka ekoloģiskos kritērijus Kopienas ekomarķējuma piešķiršanai televizoriem (paziņots ar dokumenta numuru C(2001) 1142)Dokuments attiecas uz EEZ.  

Oficiālais Vēstnesis L 087 , 04/04/2002 Lpp. 0053 - 0056 CS.ES Nodaļa 15 Sējums 07 Lpp. 47  - 50 ET.ES Nodaļa 15 Sējums 07 Lpp. 47  - 50 HU.ES Nodaļa 15 Sējums 07 Lpp. 47  - 50 LT.ES Nodaļa 15 Sējums 07 Lpp. 47  - 50 LV.ES Nodaļa 15 Sējums 07 Lpp. 47  - 50 MT.ES Nodaļa 15 Sējums 07 Lpp. 47  - 50 PL.ES Nodaļa 15 Sējums 07 Lpp. 47  - 50 SK.ES Nodaļa 15 Sējums 07 Lpp. 47  - 50 SL.ES Nodaļa 15 Sējums 07 Lpp. 47  - 50

		Komisijas lēmums(2002. gada 25. marts),ar ko nosaka ekoloģiskos kritērijus Kopienas ekomarķējuma piešķiršanai televizoriem(paziņots ar dokumenta numuru C(2001) 1142)(Dokuments attiecas uz EEZ)(2002/255/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatītu Kopienas ekomarķējuma piešķiršanas sistēmu [1] un jo īpaši tās 4. pantu un 6. panta 1. punktu,tā kā:(1) Regulā (EK) Nr. 1980/2000 paredzēts, ka Kopienas ekomarķējumu var piešķirt ražojumam, kam piemīt īpašības, kuru dēļ tas var būtiski uzlabot galvenos vides aspektus.(2) Regulā (EK) Nr. 1980/2000 paredzēts atbilstīgi ražojumu grupām noteikt īpašus ekomarķējuma kritērijus.(3) Šajā lēmumā paredzēto pasākumu pamatā ir kritēriju projekts, kuru izstrādājusi Eiropas Savienības Ekomarķējuma komiteja, kas izveidota saskaņā ar Regulas (EK) Nr. 1980/2000 13. pantu.(4) Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 1980/2000 17. pantu,IR PIEŅĒMUSI ŠO LĒMUMU.1. pantsLai televizoriem piešķirtu Regulā (EK) Nr. 1980/2000 noteikto Kopienas ekomarķējumu, tiem jāietilpst ražojumu grupā, kas definēta šā lēmuma 2. pantā, un tiem jāatbilst pielikumā izklāstītajiem kritērijiem.2. pantsRažojumu grupā — "televizori" — ietilpst:"pie tīkla pieslēgtas elektroniskas iekārtas, kuras var uztvert, dekodēt un parādīt uz ekrāna gan analogos, gan ciparu televīzijas pārraides signālus, kas raidīti caur satelītu, kabeli vai antenu, un kuru ekrāna izmērs sasniedz desmit collas (25 cm) vai vairāk."3. pantsAdministratīviem mērķiem ražojumu grupai — "televizori" — piešķirtais kods ir "022".4. pantsŠo lēmumu piemēro no 2002. gada 1. aprīļa līdz 2005. gada 31. martam. Ja 2005. gada 31. martā pārskatītie kritēriji nav pieņemti, šo lēmumu piemēro līdz 2006. gada 31. martam.5. pantsŠis lēmums ir adresēts dalībvalstīm.Briselē, 2002. gada 25. martāKomisijas vārdā —Komisijas locekleMargot Wallström[1] OV L 237, 21.9.2000., 1. lpp.--------------------------------------------------PIELIKUMSPAMATPRINCIPIKritēriju mērķiŠo kritēriju mērķis, jo īpaši, ir veicināt:- ar enerģijas izmantošanu saistītā kaitējuma videi vai vides apdraudējumu (atmosfēras sasilšanas, paskābināšanās, neatjaunojamo dabas resursu izsīkšanas) samazināšanu, samazinot enerģijas patēriņu,- ar dabas resursu izmantošanu saistītā kaitējuma videi samazināšanu, nodrošinot iespējas televizorus atkārtoti izmantot, pārstrādāt un viegli uzturēt,- ar bīstamu vielu izmantošanu saistītā kaitējuma videi vai vides apdraudējumu samazināšanu, samazinot šādu vielu izmantošanu.Minētie kritēriji veicina labākās prakses īstenošanu (optimālu vides resursu izmantošanu) un palielina patērētāju izpratni par vidi. Turklāt plastmasas komponentu marķēšana veicina to pārstrādi.Minētie kritēriji ir noteikti līmeņos, kas veicina to, ka tiek marķēti televizori, kuru ražošanai ir maza ietekme uz vidi.Novērtēšanas un pārbaudes prasībasKonkrētas novērtēšanas un pārbaudes prasības norādītas katram kritērijam atsevišķi.Attiecīgos gadījumos var izmantot citas, konkrētajam kritērijam nenorādītas pārbaudes metodes, ja to līdzvērtīgumu ir akceptējusi kompetentā iestāde, kas izskata pieteikumu.Ja iespējams, testēšana jāveic pienācīgi akreditētās laboratorijās vai laboratorijās, kas atbilst standartā EN ISO 17025 norādītajām prasībām un ir tiesīgas veikt attiecīgos testus.Attiecīgos gadījumos kompetentās iestādes var pieprasīt iesniegt apstiprinošus dokumentus un var veikt neatkarīgas pārbaudes.Kompetentajām iestādēm, izvērtējot pieteikumus un uzraugot atbilstību minētajiem kritērijiem, ir ieteicams ņemt vērā atzītu vides apsaimniekošanas sistēmu, piemēram, EMAS vai ISO 14001, ieviešanu (piezīme: šādas apsaimniekošanas sistēmas ieviest nav obligāti).KRITĒRIJI1. Enerģijas ietaupījumsa) Televizors (še turpmāk "ražojums") ir aprīkots ar izslēgšanas slēdzi, kas atrodas televizora priekšpusē un ir labi redzams.b) Televizora enerģijas patēriņš pasīvā [1] gaidīšanas režīmā ir ≤ 1,0 W.c) Televizoriem, kas ir aprīkoti ar integrētu ciparu uztvērēju/dekoderu (IRD), enerģijas patēriņš aktīvā gaidīšanas režīmā [2] ir ≤ 9,0 W.d) kur:Televizoram ir tāds energoefektivitātes indekss darbības režīmā (EEIon), kas ir zemāks nekā 65 % no parastā pamatpatēriņa šāda formāta televizoriem. Energoefektivitātes indekss darbības režīmā EEIon tiek atvasināts vienādojumā:EEI= P/PPon ir izmērītais televizora enerģijas patēriņš darbības režīmā;Pon, bc ir televizora parastais enerģijas pamatpatēriņš darbības režīmā. To aprēķina, izmantojot šādu formulu:+++++ TIFF +++++kur:- "cipars" ir vienāds ar 1, ja televizorā attēla skenēšanai izmanto ciparapstrādi, vai vienāds ar 0, ja ciparapstrāde netiek izmantota,- "formāts" ir vienāds ar 0,80 — standarta ekrāniem (4:3 formātu attiecība) — un 0,87 — platformāta ekrāniem (16:9 formātu attiecība),- ekrāna izmērs ir ekrāna diagonāle centimetros,- "ekrāna laukums" ir ekrāna laukums dm2, t.i., tas ir vienāds ar ekrāna laukums × ekrāna laukums × 0,48/100 — standarta ekrāniem (4:3 formātu attiecība) — un ekrāna laukums × ekrāna laukums × 0,427/100 — platformāta ekrāniem (16:9 formātu attiecība),- "idd" ir vienāds ar 1, ja televizoram ir integrēts ciparu dekoders raidīto ciparu signālu uztveršanai, pretējā gadījumā tas ir vienāds ar 0.Novērtēšana un pārbaude :pieteikuma iesniedzējs iesniedz pārbaudes ziņojumu, norādot, ka elektroenerģijas patēriņš katrā režīmā ir aprēķināts, izmantojot procedūras, kas minētas EN 50301 (mērīšanas metodes televīzijas pārraides signālu uztvērējiem). Ziņojumā norādā izmērīto elektroenerģijas patēriņu katrā režīmā, aprēķināto parasto pamatpatēriņu darbības režīmā un aprēķināto procentuālo parasto pamatpatēriņu darbības režīmā.2. Ekspluatācijas laika pagarināšanaRažotājs sniedz komercgarantiju, kas nodrošina, ka televizors darbosies vismaz divus gadus. Šī garantija ir spēkā no tā brīža, kad ražojums piegādāts patērētājam.Tiek garantēts, ka saderīgas elektroniskas rezerves detaļas ir pieejamas 7 gadus pēc tam, kad pārtraukta ražošana.Novērtēšana un pārbaude :pietiekuma iesniedzējs deklarē ražojuma atbilstību šīm prasībām.3. Atpakaļpieņemšana un pārstrādeRažotājs bez maksas piedāvā pieņemt ražojumu atpakaļ tā pārstrādei, kā arī jebkuras sastāvdaļas aizstāšanai, izņemot lietotāju sabojātos elementus.Turklāt ražojums atbilst šādiem kritērijiem:a) ražotājs pārbauda sistēmas bloka demontāžu un sniedz demontāžu apliecinošu ziņojumu, kas pēc pieprasījuma ir pieejams trešām personām. Citu jautājumu starpā ziņojumā apstiprina, ka savienojumi:- ir viegli atrodami, un tiem ir viegli piekļūt,- tie ir cik vien iespējams standartizēti un- ir pieejami ar parastiem instrumentiem;b) nesaderīgi un bīstami materiāli ir atdalāmi;c) 90 % (pēc tilpuma) no plastmasas un metāla materiāliem apvalkā un pamatnē ir tehniski pārstrādājami;d) 90 % (pēc svara) no stikla, kas izmantots katodu staru lampā, ir tehniski pārstrādājami;e) ja ir vajadzīgi marķējumi, tie ir viegli atdalāmi vai integrēti;f) plastmasas daļas:- nesatur ar nodomu pievienotu svinu vai kadmiju,- ir no viena polimēra vai saderīgiem polimēriem, izņemot apvalku, kas sastāv ne vairāk kā no divu veidu polimēriem, kuri ir atdalāmi,- nesatur metāliskus ieliktņus, kas nav atdalāmi;g) plastmasas daļas, kas ir smagākas par 25 gramiem:- nesatur šādus liesmas slāpētājus:Nosaukums | CAS numurs |dekabromdifenils | 13654–09–6 |monobromdifenilēteris | 101–55–3 |dibromdifenilēteris | 2050–47–7 |tribromdifenilēteris | 49690–94–0 |tetrabromdifenilēteris | 40088–47–9 |pentabromdifenilēteris | 32534–81–9 |heksabromdifenilēteris | 36483–60–0 |heptabromdifenilēteris | 68928–80–3 |oktabromdifenilēteris | 32536–52–0 |nonabromdifenilēteris | 63936–56–1 |dekabromdifenilēteris | 1163–19–5 |hlorparafīni, kuru ķēdes garums ir 10—13 C atomi un hlora saturs > 50 svara %, | 85535–84–8 |- nesatur liesmas slāpētājas vielas vai preparātus, kas satur vielas, kurām piešķirts vai varētu tikt piešķirts pielietojuma laikā kāds no riska apzīmējumiem — R45 (var izraisīt vēzi), R46 (var izraisīt pārmantojamu ģenētisku bojājumu), R50 (ļoti toksisks ūdens organismiem), R51 (indīgs ūdens organismiem), R52 (kaitīgs ūdens organismiem), R53 (var izraisīt hronisku negatīvu iedarbību uz ūdens vidi), R60 (var negatīvi ietekmēt auglību) vai R61 (var kaitēt nedzimušam bērnam), kā definēts Padomes 1967. gada 27. jūnija Direktīvā 67/548/EEK [3] par to normatīvo un administratīvo aktu tuvināšanu, kas attiecas uz bīstamu vielu klasifikāciju, iepakošanu un marķēšanu, un tās turpmākos grozījumos.- tām ir pastāvīgs marķējums, pēc kā identificē materiālu saskaņā ar ISO standartu 11469. Šis kritērijs neattiecas uz ekstrudētu plastmasu un plakano displeju gaismas vadiem.Novērtēšana un pārbaude :pieteikuma iesniedzējs un/vai tā piegādātājs(-i) deklarē ražojuma atbilstību šīm prasībām. Pieteikuma iesniedzējs iesniedz demontāžu apliecinoša ziņojuma eksemplāru kompetentajai iestādei, kas izskata pieteikumu.4. Norādījumi lietotājiemRažojumu pārdod ar attiecīgu informāciju lietotājiem, kurā sniegti padomi par ražojuma pareizu izmantošanu attiecībā uz vidi, un jo īpaši:a) informāciju par to, ka televizors jāizslēdz, izmantojot televizora izslēgšanas slēdzi, ja kādu laiku nav paredzēts skatīties televīzijas pārraides, jo tādējādi samazināsies elektroenerģijas patēriņš;b) informāciju par to, ka ražojums patērē elektroenerģiju gaidīšanas režīmā, un par to, kā šo patēriņu samazināt līdz minimumam;c) informāciju par to, ka elektroenerģijas patēriņu lietošanas laikā var ievērojami samazināt, ja samazina attēla krāsu spilgtumu, tādējādi pazeminot vispārējās ekspluatācijas izmaksas;d) informāciju par nopērkamajām rezerves detaļām un tām dotajām garantijām;e) informāciju par faktu, ka ražojums ir konstruēts tā, lai nodrošinātu pareizu pārstrādi, un ka to nevajag izmest;f) padomu, kā patērētājs var izmantot ražotāja atpakaļpieņemšanas piedāvājumu;g) informāciju par to, ka ražojumam ir piešķirts zieda marķējums (ES ekomarķējums), kā arī īsu paskaidrojumu, ko tas nozīmē, un norādījumu, ka plašāka informācija par ekomarķējumu ir atrodama Interneta adresē: http://europa.eu.int/comm/environment/ecolabel.Novērtēšana un pārbaude :pieteikuma iesniedzējs deklarē ražojuma atbilstību šīm prasībām un iesniedz lietošanas pamācības eksemplāru kompetentajai iestādei, kas izskata pieteikumu.5. Vides deklarācijaRažojumam pievieno vides deklarāciju, un tā ir pieejama lietotājam. Minētais dokuments atbilst ieteikumiem, kas izklāstīti ECMA [Eiropas Datorražotāju asociācija] tehniskajā ziņojumā Nr. 70 "Ar ražojumu saistītie vides atribūti".Novērtēšana un pārbaude :pieteikuma iesniedzējs deklarē ražojuma atbilstību šai prasībai un iesniedz vides deklarācijas eksemplāru kompetentajai iestādei, kas izskata pieteikumu.6. Informācija uz ekomarķējumaEkomarķējuma 2. ailē iekļauj šādu tekstu:- Augsta energoefektivitāte- Projektēts, lai atvieglotu pārstrādi.Novērtēšana un pārbaude :pieteikuma iesniedzējs deklarē ražojuma atbilstību šai prasībai un iesniedz tā ekomarķējuma eksemplāru, kas atrodas uz iepakojuma un/vai ražojuma, un/vai norādīts pavaddokumentā.[1] Pasīvais gaidīšanas režīms: televizors ir pievienots elektroenerģijas avotam, nerāda attēlu un neizdod skaņu, un nav ieslēgts režīmos "off" ("izslēgts"), "active stand-by" ("aktīvais gaidīšanas režīms") vai "on" ("ieslēgts"), uztverot tiešus vai netiešus signālus, piemēram, no tālvadības pults.[2] Aktīvais gaidīšanas režīms: televizors ir pievienots elektroenerģijas avotam, nerāda attēlu un neizdod skaņu, un apmainās datiem ar ārēju avotu/saņem datus no ārēja avota.[3] OV L 196, 16.8.1967., 1. lpp.--------------------------------------------------